Għandek bżonn (għal 3 jew 4 persuni): 500g Bucatini 300g Bejken midħun jew imqatta' rqiq 2 bottijiet tadam imqatta', jew 15-il tadama friski mqaxxrin 2 bżar aħmar milli jaħraq, imqatta' rqaq, jew mgħarfa chilli flakes Tazza nbid abjad (200ml) Kuċċarina żejt taż-żebbuġa (jekk se ssajjar f'reċipjent 'non stick' m'hemmx għalfejn tuża żejt.) Niskata melħ 100g ġobon pecorino maħkuk Saħħan iż-żejt ġo taġen fond. Żid il-bejken u ħallih isir għal ftit minuti sakemm il-bejken jibda jieħu ftit kulur. Ħawwdu spiss. Żid l-inbid, ħawwad, u ħallih itektek għal ftit minuti fuq nar baxx. Issa żid il-bżar aħmar, it-tadam bil-likwidu tiegħu, u l-melħ. Ħawwad sew u ħallih itektek fuq nar baxx għal bejn 20 u 30 minuta. Din iz-zalza trid tkun maqgħuda u allura kemm jista' jkun għandu jkun nixef il-likwidu kważi kollu. Sakemm ittektek iz-zalza, saħħan ilma ġo borma sakemm jagħli, itfa' l-bucatini u ħallih isir sakemm ikun 'al dente'. Saffi l-bucatini u itfgħu fit-taġen maz-zalza. Ħawwad kollox sew u servi bil pecorino maħkuk fil-wiċċ. L-ikla t-tajba! Nota żgħira fuq din ir-riċetta li għandha storja twila………koki Taljani jargumentaw fuq jekk dan il-platt għandux ikun fih basal u tewm jew le. Jien naqbel ma' tal-le, però min irid jista' jżid basla u tewma imqatta' rqaq meta jitfa' l-bejken. Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Jackie Busuttil Kontributriċi